মানব দাবার প্রদর্শনী, মনসেলিস, ইতালি.
বিশ্ব দেহাঙ্কন উৎসব-এ দেহাঙ্কিত মানব-দাবা প্রদর্শনী, পোর্টস্ক্যাচ অ্যাম ওর্থেরসি, ক্যারিনথিয়া, অস্ট্রিয়া**মানব দাবা** বা **চলনশীল দাবা** (অথবা **জীবন্ত দাবা**) হলো দাবা খেলার একটি ধরন, যেখানে মানুষ দাবার গুঁটির ভূমিকা পালন করে। মানব দাবা সাধারণত বহিরাঙ্গনে খেলা হয়ে থাকে; কোনো বড় দাবাবোর্ডে অথবা মাঠে এবং প্রায়ই রেনেসাঁ মেলায়ও দেখা যায়।

ধরন
---

অধিকাংশ মানব দাবাই মঞ্চযুদ্ধে পারদর্শী প্রশিক্ষিত অভিনেতাদের দ্বারা মঞ্চায়িত হয়। এরকম পরিস্থিতিতে পরিকল্পিত লড়াইয়ের দৃশ্য দ্বারা গুঁটি কাটার ঘটনাকে উপস্থাপন করা হয়, যে দৃশ্যই আসলে বলে দেয় প্রকৃতপক্ষে গুঁটি কাটা গেছে কি না। *সোসাইটি ফর ক্রিয়েইটিভ অ্যানাক্রানিজাম* এর যথাযথ নিয়ম অনুসরণ করেও গুঁটি গুলো দ্বন্দ্বযুদ্ধে অবতীর্ণ হতে পারে।

নিদর্শন
-------

ইতালির ভেনিসের নিকটবর্তী মারোসটিসা শহরে ১৯২৩ সাল থেকেই প্রতি দুইবছর অন্তর প্রতি সেপ্টেম্বর মাসের দ্বিতীয় সপ্তাহে সুসজ্জিত মানব দাবা খেলা প্রদর্শিত হয়ে আসছে। পাণিপ্রার্থী রমণীর অধিকার ছিনিয়ে নেয়ার জন্য ১৫৪৫ খ্রিষ্টাব্দে দুই নাইট সৈনিকের মধ্যকার কিংবদন্তীতুল্য দাবা খেলার ঘটনাকে স্মরণ করা হয় এই কৃত্রিম মানব দাবা খেলায়। তিন দিন ব্যাপী এই মানব দাবার অনুষ্ঠান চলে থাকে। খেলার অংশগ্রহণকারীরা বিশেষ ঐতিহাসিক পোশাক পরিধান করে থাকেন। এই খেলার জন্য বিশেষ কমিটির ঠিক করা কিছু ধরাবাঁধা নিয়ম আছে। খেলার প্রদর্শনী অন্ততপক্ষে আধ ঘণ্টা ধরে চলে থাকে।

Human shogi
কাছাকাছি এক ধরনের জাপানি খেলা, শোগীর নাম উল্লেখ করা যেতে পারে, যার জন্য *ইয়ামাগাতা*র *টেন্ডো*তে প্রত্যেক এপ্রিলের শেষে অনুষ্ঠিত বার্ষিক উৎসবে একটি পৃথক আয়োজন রাখা হয়। আয়োজনটির নাম *Ningen Shōgi* (人間将棋)-সেখানে দীর্ঘকায় শোগি খেলার গুঁটিসদৃশ পোশাকের সাথে সাথে মানুষ সেনগোকু আমলের বেশভূষা পরিধান করে আনন্দ আয়োজনে সামিল হয়। ১৯৯৩ সাল থেকে *মারোসটিসা* এবং *টেন্ডো* শহরদুটিকে ভ্রাতৃপ্রতিম শহর হিসেবেই বিবেচনা করা হয়।

জিয়াঙ্গিখেলার মাধ্যমে মানব দাবা ভিয়েতনামেও ঐতিহ্যে পরিণত হয়েছে। সেখানে একে cờ người বলা হয় এবং বহু ভিয়েতনামি গ্রাম্য এবং উপসনালয়-কেন্দ্রিক উৎসবে এর প্রদর্শন দেখা যায়। .

### গল্প-চলচ্চিত্রে উপস্থাপন

মানব দাবা লিউইস ক্যারোল রচিত "থ্রুআউট দ্যা লুকিং গ্লাস(১৮৭১)" উপন্যাসের অন্যতম আখ্যানবস্তু।

এডগার রাইজ বারোজের কল্পবৈজ্ঞানিক উপন্যাস "দ্যা চেসম্যান অব মার্স" এ দেখানো হয়েছে মঙ্গল গ্রহে দাবা খেলার এক বিশেষ প্রকরণকে,লেখক যার নাম দিয়েছেন "জিতান", যেখানে খেলার গুঁটি গুলোর ভূমিকা নেয় মানব-বন্দিরা এবং গুঁটি কাটাকাটি পরিণত হয় তাদের আমৃত্যু লড়াই এ।

বিখ্যাত জাদুনির্ভর আখ্যান *হ্যারি পটার অ্যান্ড দ্যা ফিলোসফারস স্টোন* এ দৃশ্যায়িত হয়েছে এক জাদুকরী দাবাখেলার মুহূর্ত,যেখানে দেখানো হয় মানবাকৃতি দাবার গুঁটি জীবন্ত হয়ে উঠছে মন্ত্র-তন্ত্রের মাধ্যমে। হ্যারি, রন এবং হারমিয়ন চরিত্রগুলো তিনটি গুঁটিকে প্রতিস্থাপন করে ঐ খেলায় আবির্ভূত হয়।

টিভি সিরিজ *হান্টারস* (২০২০) এ দেখানো হয় দ্বিতীয় বিশ্বযুদ্ধকালীন সময়ে বন্দি শিবিরে মানব দাবা খেলার এক দৃশ্য। পরবর্তীতে *অসউইটজ জাদুঘর* র সমালোচনা করে এবং দাবি করে এরকম কিছু আদৌ কখনো ঘটেনি।

তথ্যসূত্র
---------

1. ↑  WhereMilan। "The Human Chess Game in Marostica - September 2018 [Less than 250Km from Milan]"। *Where Milan* (ইংরেজি ভাষায়)। ২০২০-০৩-০৩ তারিখে মূল থেকে আর্কাইভ করা। সংগ্রহের তারিখ ২০২০-০৩-০৩।
2. ↑  "Tendo Ningen Shogi"।
3. ↑
4. ↑  Stamp, Jimmy। "The 64-Square Grid Design of 'Through the Looking Glass'"। *Smithsonian Magazine* (ইংরেজি ভাষায়)। সংগ্রহের তারিখ ১৯ মার্চ ২০২০।
5. ↑  "Amazon drama 'Hunters' criticized by Auschwitz Memorial Museum"। *EW.com* (ইংরেজি ভাষায়)। সংগ্রহের তারিখ ২০২০-০৩-০৩।

বহিঃসংযোগ
---------


উইকিমিডিয়া কমন্সে **মানব দাবা** সংক্রান্ত মিডিয়া রয়েছে।

* Life-sized chess games in urban settings
* AnimeBoston.com Cosplay Human Chess game
* photos of Anime Boston 2007 cosplay chess
* Animeiowa 2008–2009 anime-themed human cosplay chess[*স্থায়ীভাবে অকার্যকর সংযোগ*]
* AnimeNEXT's Cosplay Human Chess
* RIT Cosplay Troupe official website
* "George Henry Mackenzie vs Eugene Delmar - New York 1879 (An example game of Human Chess from 1879)"। Chessgames.com। সংগ্রহের তারিখ May 2013।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)